CELEX: 62020TN0150
Language: fi
Date: 2020-03-24 00:00:00
Title: Asia T-150/20: Kanne 24.3.2020 – Tartu Agro v. komissio

25.5.2020   
            
            
               FI
            
            
               Euroopan unionin virallinen lehti
            
            
               C 175/30
            
         
      Kanne 24.3.2020 – Tartu Agro v. komissio
      (Asia T-150/20)
      (2020/C 175/41)
      Oikeudenkäyntikieli: viro
      
         Asianosaiset
      
      
         Kantaja: AS Tartu Agro (edustajat: asianajajat T. Järviste, T. Kaurov, M. Peetsalu ja M. A. R. Valberg)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  kumoamaan valtiontuesta SA.39182 (2017/C) 24.1.2020 annetun komission päätöksen siltä osin kuin on kyse Tartu Agrolle myönnetystä lainvastaisesta tuesta
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahdeksaan kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että kanne on otettava tutkittavaksi
                  
                              —
                           
                           
                              Kanne on otettava tutkittavaksi, koska riidanalaisen päätöksen mukaan kantaja on tuensaaja. Kyseinen päätös koskee näin ollen kantajaa suoraan ja erikseen.
                           
                        
            
                  2)
               
               
                  Toinen kanneperuste, joka perustuu siihen, että komissio on olennaisella tavalla rikkonut aineellisia ja menettelyllisiä oikeussääntöjä, kun se on arvioinut tarjouskilpailumenettelyn perusteella sitä, täyttääkö kyseinen liiketoimi markkinoiden vaatimukset, näytön esittämistä koskevan velvollisuuden laiminlyöntiin ja tosiseikkojen virheelliseen tulkintaan
                  
                              —
                           
                           
                              Komission olisi pitänyt ottaa huomioon vuokrasopimuksen tekohetken tilanne, taloudelliset näkökohdat ja kyseisenä ajankohtana voimassa olleet tulkintanormit.
                           
                        
                              —
                           
                           
                              Komissio päätteli virheellisesti, että tarjous ei täyttänyt markkinaedellytyksiä, koska tarjouskilpailumenettelyn ehdot mahdollistivat kaiken kaikkiaan valtion voittojen maksimoinnin.
                           
                        
            
                  3)
               
               
                  Kolmas kanneperuste, joka perustuu siihen, että komissio on olennaisella tavalla rikkonut aineellisia ja menettelyllisiä oikeussääntöjä, kun se on arvioinut, täyttikö vuokrasopimuksessa sovittu vuokran määrä markkinaedellytykset, jättänyt noudattamatta todistustaakkaa arvioidessaan valtiontuen olemassaoloa ja tulkinnut tosiseikkoja virheellisesti
                  
                              —
                           
                           
                              Komissio on yksilöinyt valtiontuet epäolennaisten ja puutteellisten tietojen perusteella, ja sen olisi pitänyt todeta, että vuokrasopimukseen sisältyy investointeja maanparannuksen, maan ylläpidon ja maanparannuksen kustannuksiin.
                           
                        
                              —
                           
                           
                              Komissio on virheellisesti jättänyt ottamatta huomioon, että vuokrasopimuksesta johtuva väitetty taloudellinen etu on joka tapauksessa poistettu yksityistämällä ja kantajan ja sen osakkeenomistajan sulautumalla viimeistään vuonna 2002.
                           
                        
            
                  4)
               
               
                  Neljäs kanneperuste, joka perustuu siihen, että komissio on olennaisella tavalla rikkonut oikeussääntöjä ja arvioinut tosiseikkoja virheellisesti, kun se on vahvistanut edun suuruuden
                  
                              —
                           
                           
                              Komissio on arvioinnissaan tukeutunut virheellisesti aritmeettisiin keskimääräisiin ja tilastollisiin vuokrahintoihin ja laiminlyönyt perusteluvelvollisuutensa.
                           
                        
            
                  5)
               
               
                  Viides kanneperuste, joka perustuu siihen, että komissio on olennaisella tavalla rikkonut oikeussääntöjä ja arvioinut tosiseikkoja virheellisesti, kun on katsonut tilanteen merkitsevän uutta tukea
                  
                              —
                           
                           
                              Kaikki mahdolliset väitetyt tuet on myönnetty ennen Viron liittymistä EU:hun, ja ne olivat kokonaan päättyneet liittymispäivään mennessä, koska yritys yksityistettiin vuonna 2001 ja kantajan ja sen osakkeenomistajan sulautuminen tapahtui vuonna 2002.
                           
                        
            
                  6)
               
               
                  Kuudes kanneperuste, joka perustuu siihen, että komissio on olennaisella tavalla rikkonut oikeussääntöjä ja arvioinut tosiseikkoja virheellisesti, kun se on katsonut, että tuki oli vanhentunut vain osittain
                  
                              —
                           
                           
                              Komission olisi pitänyt päätellä, että vuokrasopimuksesta johtuva väitetty valtiontuki oli kokonaan päättynyt viimeistään silloin, kun kantajan ja sen osakkeenomistajan sulautuma vuonna 2002 oli johtanut siihen, että väitetty valtiontuki oli vanhentunut.
                           
                        
            
                  7)
               
               
                  Seitsemäs kanneperuste, joka perustuu siihen, että komissio on rikkonut oikeussääntöä, koska se on luottamuksensuojan ja oikeusvarmuuden periaatteiden vastaisesti velvoittanut Viron tasavallan perimään tuen takaisin Tartu Agrolta.
                  
                              —
                           
                           
                              Käsillä on poikkeuksellisia olosuhteita, jotka tekisivät takaisinperinnästä kantajan kannalta erittäin epäoikeudenmukaisen – kantaja ei olisi pitänyt olla tietoinen valtiontuen olemassaolosta.
                           
                        
            
                  8)
               
               
                  Kahdeksas kanneperuste, joka perustuu siihen, että komissio on olennaisella tavalla rikkonut oikeussääntöjä ja arvioinut tosiseikkoja virheellisesti, kun se on katsonut, että tuki oli yhteensoveltumatonta sisämarkkinoiden kanssa
                  
                              —
                           
                           
                              Osapuolet ovat perustelleet, kuinka vuokrasopimus on myötävaikuttanut taloudelliseen kehitykseen, mutta komissio ei ole ottanut tältä osin esitettyjä seikkoja huomioon.